Soen my, asseblief: Dina Botha Graffiti Boeke
Soek resultate: Dina Botha
Sy is nie wat hy as 'n “dokter” sou bestempel nie ... Anika Stadler verhuis van Bloemfontein af om as ginekoloog en verloskundige by die Krynauw Kliniek te begin werk. Haar eerste ontmoeting met Rynard Krynauw is toe sy “wederregtelik” op die dokters se parkering by Krynauw Kliniek met haar motorfiets parkeer en in haar leeruitrusting vasloop in dié uiters aantreklike man. Hy is dadelik bevooroordeeld teenoor haar met haar voorkoms en motorfiets. Hy het kort gelede die pos as administrateur by sy broer oorgeneem en was nie dié nuwe dokter te wagte nie. Daar is dadelik 'n vonk tussen hulle, en hulle het noodgedwonge heelwat kontak met mekaar, veral toe Rynard aanbied dat Anika op hul landgoed kan kom bly. Romanza is LAPA Uitgewers se romansereeks, wat vergelyk kan word met Mills & Boon en Harlequinromanses. Soen my, asseblief is Dina Botha se jongste romanse. Haar vorige romanses in die Romanza-reeks sluit die volgende in: - ŉ Storieboekromanse (Augustus 2018), - Elke dag, vir altyd (Maart 2019), - Soen ŉ vreemdeling (Julie 2019), en - Halsoorkop verlief (Oktober 2019).
Wanneer die klok twaalf slaan … Toe die klok twaalfuur slaan om die nuwe jaar in te lei, besluit Annemi Morkel dat sy net een Nuwejaarsvoorneme het: Om halsoorkop verlief te raak. Haar huismaat, Leana, trou oor drie weke, en sy is dan die enigste een in hul vriendekring wat nog alleen is. Rohan, Leana se ouer broer, daag een nag onverwags by haar huis op om vir sy suster te kom kuier voor haar troue, en impulsief nooi Annemi hom om daar te kuier al is Leana en hul ouers weg met vakansie. Dit lyk of hy nét die regte man is om haar te help met hierdie voorneme. En sy kan natuurlik ook nie die vuurwerke tussen hulle ignoreer nie … Halsoorkop verlief is gesogte skrywer Dina Botha se jongste romanse. Romanza is LAPA Uitgewers se romansereeks, wat vergelyk kan word met Mills & Boon en Harlequin-romanses.
Soen 'n vreemdeling
Wat as ŉ wildvreemdeling die man van haar drome is?
Soen ŉ vreemdeling handel oor liefde in die digitale era en die moontlikheid om ware liefde te ontdek, al is dit deur die kuberruimte. Soms ontdek mens ook iemand onder vreemde omstandighede (die heldin word gevra deur die held se ouma om vir hom ŉ trouvrou te soek). Die romanse raak ook aan konsepte soos sosiale vrymoedigheid, depressie ná die verlies van ŉ lewenslange pasmaat en vooropgestelde idees oor rykdom.
Soen ŉ vreemdeling is gesogte skrywer Dina Botha se jongste romanse. Romanza is LAPA Uitgewers se romansereeks, wat vergelyk kan word met Mills & Boon en Harlequin-romanses.
Hul liefde hou soet beloftes in ...
Benjamin Streiger word onverwags voog vir sy oorlede broer se drie kinders. Kinders is nie deel van sy onmiddellike planne nie en hy sukkel om hom met sy veranderde omstandighede te versoen.
Lezanne Foster bevind haar as rykmansdogter ná die skielike afterwe van haar pa platsak en sonder heenkome. Sy vlug na die plattelandse dorpie, Vergesig om 'n nuwe lewe te begin. Met geen opleiding of ondervinding is werk baie skaars en sy beland noodgedwonge in die Steiger-huishouding waar sy as au pair vir die aantreklike Benjamin werk.
Saam is die twee nou verantwoordelik vir die versorging van die drie kinders. Omdat Lezanne verstaan wat dit beteken om 'n ouer te verloor tree sy uiters beskermend teenoor die kinders op - tot Benjamin se argwaan én heimlike vermaak.
Dit raak toenemend moeilik om elke dag in Benjamin se aantreklike gesig te kyk en nie tot hom aangetrokke te voel nie. Boonop ondergaan Benjamin sy eie persoonlikheidsverandering. Van nors en ontoeganklike man tot 'n man wat terg en uiters sjarmant kan wees.
Net toe Lezanne dink dat sy nooit weer haar verlede in die oë hoef te kyk nie daag haar eksverloofde, Pieter Cronjé, op. Hy lig haar in dat al haar finansiële probleme opgelos is. Sy kan terugkeer na haar lewe van gemak en rykdom.
Sy vertel Benjamin, maar hy wend geen poging aan om haar te keer nie. Al afleiding wat sy kan maak is dat sy nie belangrik genoeg is om voor te baklei nie.
Elke dag vir altyd
Die aktrise, Lea, het drie punte op haar doenlysie: rus, vrede en 'n Afrika-sonbrand. Maar sy het ook 'n metgesel nodig vir haar grootouers se sestigste huweliksherdenking, dus klop sy by Human Coetzee se arbeidsburo aan. Sy vind hom uiters aantreklik, maar hy is duidelik die een man op die planeet wat nie onder haar bekoring val nie.
-Sedert 2006 het Dina al 55 romanses, twee SuperRomanzas en vier historiese romanses geskryf.
-Dina het al twee keer die ATKV-Woordveertjiesprys vir Romanses gewen met haar Romanzas, Boks vol soentjies (2013) en Alles is perfek (2018).
-Haar boeke verskyn gereeld op Nielsen se topverkoperlys.
Dirna Ackermann, Dina Botha, Marietjie Welgens
Liefdestango - Dirna Ackermann
Dané se jeugliefde het agtien jaar gelede net padgegee nadat haar ma hulle verhouding verbied het. Nou is hy terug en hy en Dané moet weet wat die beletsel op hulle liefde dan is.
Die nuwe vennoot - Dina Botha
Milan verseg om haar aandeel in die maatskappy te verkoop aan Evan, wat sy glad nie ken nie. Sy verdink hom buitendien van knoeiery. Maar sy vind die arrogante vent onweerstaanbaar ...
Papierpop - Marietjie Welgens
Boks vol soentjies Omnibus
Dina Botha, Annarie Linde, Elise Keyter
Boks vol soentjies - Dina Botha
Celeste moet alleen reelings tref vir haar huwelik wat op hande is terwyl haar verloofde 'n paar maande oorsee is. Gelukkig help die aantreklike man met die bloemistewinkel met meer as net die blomme ...
Onder woestynsterre - Annarie Linde
Sarah is nege jaar gelede sonder 'n spoor uit Doebai weg. Kort daarna is haar en Omar Issa se seun gebore. Omar vind haar in 'n afgelee Suid-Afrikaanse dorpie, maar sy gaan hom nie weer vertrou nie.
Katvoet vir liefde - Elise Keyter
In een week raak Judy se lieflingkat weg en haar gunstelingskrywer word haar buurman. Of die terughoudende man in haar belangstel, weet sy nie. Sy weet net sy het haar kat verloor - en moontlik haar hart.
Griekse vuur Omnibus
Dina Botha, Madelie Human, Elsa Drotsky
Athena is hoof van 'n eksklusiewe meisieskool. En die omgekrapte man wat haar op 'n stormagtige aand in haar kantoor besoek om oor sy dogter te praat, lyk sowaar soos 'n Griekse god.
Sewe jaar nadat Riette se tweelingsus sterf by die geboorte van haar baba, kom die kind se pa na haar soek. Nou eers! Moet hy nou regtig so sagsinnig wees - en so aantreklik ...?
Isobeth speel vir een aand sy is Ferdinand se meisie, om 'n ander meisie jaloers te maak. Maar dit word 'n probleem toe sy nie meer kan voorgee nie. En wil Ferdinand nog voorgee? Blykbaar, ja.
Juliette sien daarna uit om 'n onderhoud met die bekende liefdesverhaalskrywer Alice Beechman te voer, maar dan besef sy Alice Beechman is eintlik die skuilnaam van 'n man. 'n Baie aantreklike man …
Onvergeetlike oomblikke Omnibus
Alles begin met 'n soen
Martiné hou van bont en vrolike uitrustings terwyl Stefan vervelige grys pakke dra. Hy sê sy is 'n hippie en sy meen weer hy is vervelig en verstok. Maar wanneer hy haar soen … is verveling glad nie ter sprake nie.
Jy is onvervangbaar
Magriet Aggenbach kom lek haar wonde in die Kaap nadat haar vriend haar vir 'n ander vrou gelos het. Haar tannie Jacky se restaurant maak nie genoegsaam wins nie en Magriet moet kom help omdat sy pas haar graad in bemarking verwerf het. Gou raak sy deel van die Kaapse elite se vriendekring, en moet sy bontstaan om Xander Prinsloo se ongevraagde aandag vry te spring.
Sy wil nie weer seerkry nie, en doen haarself voor as 'n kelnerin in haar tannie se restaurant sodat sy kan toets of haar nuwe rykmansvriende haar aanvaar vir wie en wat sy is. Syself is 'n rykmanskind en is die dogter van Karel Aggenbach, 'n magnaat in Johannesburg. Sodra haar “vakansie” by haar tannie verby is, gaan sy in haar pa se besigheid werk.
Dis egter Xander se beste vriend Jean-Michael le Roux wat Magriet se aandag trek, alhoewel hy baie arrogant en inmengerig is. En hy kom ruggraatloos voor want sy ouers en sy vriendin Leandrè se ouers wil hom en haar in 'n huwelik indwing om sodoende die twee familieryke te verenig.
Gaan Jean-Michael die toets deurstaan om te bewys dat Magriet onvervangbaar vir hom is? En dat geld en status nie alles is nie?
Jaybee en Maxwell moet met mekaar trou want die eenwording van hul twee familiename sal 'n ongeëwenaarde sakeryk skep. Ai, maar sy is verlief op 'n ander man, Will, wat sy pas ontmoet het … Hoe gaan haar hart dit oorleef?
Alles wat 'n meisie maar kan begeer, dit het Robyn. Skoonheid, kreatiwiteit, geld en 'n gesogte beroep. Boonop kan sy binnekort die vrou wees van 'n man wat self skatryk is en met dié huwelik sal haar gesin se sakebelange verder bevorder word. Dis nou te sê as hulle kan ooreenkom oor 'n troudatum, iets waartoe sy haar tot dusver nog nie kon bring nie omdat sy heimlik nie seker is of sy op hom verlief is nie. In hierdie kritieke stadium verskyn Connor asof uit die niet in haar kantoordeur. Hy wil hê sy moet 'n ontmoeting met haar pa vir hom reël. Eers toe Robyn nie daarin slaag nie, besef sy haar pa het al die jare 'n geheim in hom omgedra, iets wat reëlreg bots met die etiek wat hy Robyn en haar susters ingeprent het. Die gevoelens wat Robyn vir Connor begin ontwikkel het, is gewoon 'n onmoontlikheid want hy blyk haar pa se aartsvyand te wees en sy wil ook nie haar pa geruïneer sien nie. Toe gebeur die ondenkbare en haar lewe verander in 'n oogwink in die soort bestaan wat sy haar nooit eens sou kon voorstel nie. Nie dat sy ongelukkig is nie, maar só ...?
(2de uitgawe) Celestine de Péronne se susters verwyl hul tyd met borduurwerkies, mooimaaksessies en dagdrome oor toekomstige mans, maar sy droom van om eendag die eienares van Lavoisier, die familieplaas, te wees. Sy bestuur reeds haar pa se plaas, teel perde, plant wingerde aan en maak wyn.
Haar pa stel 'n aantreklike en sjarmante Fransman, Argonne de Lattre, as stalmeester aan, maar hy verkies meisies soos haar susters. Hy is die eerste man wat haar soen; haar kop laat duisel. Hy vra haar om te kies; dis of hy of Lavoisier, en dis die moeilikste besluit van haar lewe.
Die vierde in 'n vierluik met Stem in die Wind, Angelique en die Boekanier, Ontembare Bruid.